Paula Fox

Paula FOX (la 22-a de aprilo 1923 - la 1-an de marto 2017) estis kub-usona verkistino, kiu verkis novelojn por plenkreskuloj kaj infanoj kaj du memuarojn. Pro sia kontribuo kiel infana aŭtoro, ŝi gajnis la Internacian Premion Andersen en 1978, la plej altan internacian rekonon por la verkinto de infanlibroj.

 Vivo 
 Infanaĝo kaj juneco 
Paula Fox naskiĝis en Nov-Jorko. Ŝia patrino, Elsie De Sola estis kubana kaj okupiĝis pri scenarverkado. Ŝia patro, Paul Hervey Fox, ankaŭ estis implikita en scenarverkado. La gepatroj de Fox ne volis zorgi pri ŝi, kaj kiam ŝi naskiĝis, ili donis ŝin al vartdomo en Manhatano. Baldaŭ poste, Ŝia avino akceptis ŝin, kaj kreskigis ŝin ĝis 5-jaraĝa, kiam ŝi renkontis ŝian patrinon por la unua fojo en jaroj. Ĉi tiu renkontiĝo estis traŭmata por ŝi. Ŝi diris en intervjuo, ke ŝia patrino traktis ŝin kiel militkaptiton "Mi sentis, ke se ŝi povus kaŝi la agon, ŝi mortigus min" (de intervjuo en The New Yorker). Post la renkontiĝo, ŝi komencis vivi kun siaj gepatroj por la unua fojo, en Holivudo, sed ĉi tiu aranĝo daŭris nur du semajnojn. Ŝia patrino devigis sian patron doni Paula al adopto ĉe varthejmo.

Fox moviĝis al multaj lokoj kaj hejmoj dum ŝia infanaĝo, inkluzive de Kubo, NovJorkio, Florido, kaj poste en Nov-Hampŝiro. Poste, ŝi studis dum jaro en lernejo en Montrealo, Kanado. The Guardian Nekrologo

 Familio 
En 1944, Fox vivis en la hejmo de la fama aktorinstruisto Stella Adler kaj amikiĝis kun alia studento de Adler kiu vivis tie. Ŝi gravediĝis kaj post la akuŝo donis la bebon por adopto. Ŝia filino, Linda Carroll, iĝis verkisto kaj psikoterapiisto. Ŝia nepino estas la muzikisto Courtney Love. Bildartisto Frances Bean Cobain estas la pranepino de Fox.

Post pluraj jaroj laborante kiel instruisto, Fox geedziĝis la duan fojon kun Richard Sigerson, al kiu ŝi naskis du filojn. Ili divorcis en ŝiaj fruaj 30-aj jaroj. Ŝi finfine ensetliĝis kun sia tria edzo, Martin Greenberg, kiun ŝi renkontis post kiam li malaprobis la rakonton kiun ŝi alsendis por revuo.

 Kariero 
Post fino de lernejo, Paula Fox laboris kiel kreiva verkinstruisto ĉe la Universitato de Pensilvanio, kiel gvidisto por infanoj en bezono kaj kiel raportisto por novaĵservo en Eŭropo, kie ŝi restis antaŭ komenci studi en Universitato Kolumbio en Novjorko (1958-1955).  Kvankam ŝi estis sindona leganto kaj verkisto ekde infanaĝo, Fox ne publikigis siajn verkojn ĝis post siaj 40-aj jaroj, en la 1960-aj jaroj, kiam ŝi publikigis sian unuan libron - Poor George (1967).

Ŝiaj du plej famaj infanlibroj estas The Slave Dancer (gajninto de Newbery Medal) kaj One Eyed Cat (Newbery Honor Book). Fox ankaŭ verkis plurajn librojn por plenkreskuloj kiel ekzemple Desperate Characters. Ĝis 1978, ŝia kontribuo al porinfana literaturo estis tiel bonega ke la Internacia Estraro de Infanlibroj (IBBY) premiis al ŝi la Premion Andersen, la plej prestiĝan premion de la mondo por infana kaj junulara literaturo.

Fox gajnis plurajn aliajn premiojn por la infanlibroj kiujn ŝi verkis, inkluzive de la Newbery Medalo, en 1974, por ŝia romano The Slave Dancer; la Nacia Libro-Premio de 1983 en la fikciokategorio de infanoj por Another Place; kaj la Deutscher Jugendleiterpatris-premio en 2008, pro ŝia libro Portreto de Ivan (1969) nomita en la germana eldono Ein Bild von Ivan.

En 1990, pro akcidento ŝia kapo trafis vundon kaj rezulte malhelpis al ŝi verki longajn rakontojn. Anstataŭe, ŝi komencis labori pri memuaroj kaj noveloj. Nekrologo ĉe New York Times, Paula Fox, Novelist Who Chronicled Dislocation, Dies at 93

 Verkaro 
 Infanlibroj 
 1966 Maurice's Room
 1967 How Many Miles to Babylon?
 1967 A Likely Place
 1968 Dear Prosper
 1968 The Stone-Faced Boy
 1969 Hungry Fred
 1969 The King's Falcon
 1969 Portrait of Ivan
 1970 Blowfish Live in the Sea
 1973 Good Ethan
 1974 The Slave Dancer
 1978 The Little Swineherd and Other Tales
 1984 One-Eyed Cat
 1986 The Moonlight Man
 1987 Lily and the Lost Boy
 1988 The Village by the Sea
 1991 Monkey Island
 1993 Western Wind
 1995 The Eagle Kite
 1997 Radiance Descending
 1999 Amzat and His Brothers: Three Italian Tales

 Memuaroj 
 2001 Borrowed Finery
 2005 The Coldest Winter: A Stringer in Liberated Europe

 Verkaĵoj por plenkreskuloj 
 1967 Poor George
 1970 Desperate Characters
 1972 The Western Coast
 1976 The Widow's Children
 1984 A Servant's Tale
 1990 The God of Nightmares
 2011 News from the World: Stories and Essays

 Referencoj 

 Eksteraj ligiloj 
 Paula Fox ĉe Boyds Mills Gazetaro
 Paula Fox ĉe Library of Congress Authorities, with 57 catalog records

 Intervjuoj


 Intervjuo de Ramona Koval por La Libra Rezulto sur ABCa Radio Nacia (julio 29, 2004).
 Intervjuo kun mallonga biografio de Jesse Lichtenstein por Loggernaut (neniu dato)
 La Rumpus Longa Intervjuo kun Paula Fox  de Greg Gerke (24a de januaro, 2010)

Kategorio:Usonaj verkistoj de la 21-a jarcento
Kategorio:Usonaj porinfanaj verkistoj
Kategorio:Kubanaj usonanoj